**Zmluva o poskytovaní poradenských služieb**

uzavretá podľa § 269 ods. 2 a nasl. Obchodného zákonníka a § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

medzi zmluvnými stranami:

1. Názov organizácie: Obec Pečovská Nová Ves

Sídlo organizácie: Hlavná 33, 082 56 Pečovská Nová Ves

Štatutárny orgán: PhDr. Jaroslav Dujava, starosta obce

IČO: 00327590

DIČ: 2020711660

(ďalej len “**objednávateľ**”)

|  |
| --- |
|  |

a

1. Názov: Peter Paľa - PROJEKT

Sídlo: Hlboká 727/7, 086 41 Raslavice

Štatutárny orgán: Peter Paľa

Zapísaný v: živnostenskom registri vedenom Okresným úradom Bardejov,   
č. živnostenského registra: 760-10066

IČO: 41227123

DIČ: 1073102239

IČ DPH: neplatca DPH

(ďalej len „**poskytovateľ**“)

**Článok I.**

**Úvodné ustanovenia**

1.1 Objednávateľ je verejným obstarávateľom podľa zákona 343/2015 Z.z. o verejnom obstarávaní v aktuálnom znení.

1.2 Táto zmluva sa uzatvára na účely poskytovania služieb externého manažmentu pre potreby objednávateľa.

**Článok II.**

**Predmet zmluvy**

2.1 Predmetom zákazky je poskytovanie služieb externého manažmentu v rámci projektu ***,,*** **Všetci spoločne za inklúziu Rómov, lokálny rozvoj a znižovanie chudoby v Pečovskej Novej Vsi*“***. Predmet zákazky je detailne špecifikovaný v Prílohe č.1 tejto zmluvy.

2.2 Poskytovateľ sa zaväzuje poskytovať objednávateľovi služby v súlade s právnymi predpismi Slovenskej republiky a Európskej únie. Objednávateľ sa zaväzuje zaplatiť poskytovateľovi dohodnutú odplatu podľa Prílohy č. 2 tejto zmluvy.

2.3 Objednávateľ sa zaväzuje poskytnúť poskytovateľovi všetku potrebnú súčinnosť, najmä tým, že poskytovateľovi v dohodnutom čase oznámi všetky informácie a predloží mu všetky dokumenty potrebné pre riadne poskytovanie poradenských služieb.

2.4 Poskytovateľ je povinný pri poskytovaní poradenských služieb podľa tejto zmluvy postupovať s odbornou starostlivosťou, konať čestne a svedomito, dôsledne využívať všetky právne prostriedky a v záujme objednávateľa uplatňovať všetko, čo podľa svojho presvedčenia pokladá za prospešné na účel riadneho plnenia povinností podľa tejto zmluvy. Pritom je tiež povinný dbať na účelnosť a hospodárnosť poskytovaných poradenských služieb a ich poskytovanie v súlade so zákonmi Slovenskej republiky a legislatívou Európskej únie.

**Článok III.**

**Odplata, platobné podmienky**

3.1 Úhrady za poskytované služby budú realizované za každý mesiac plnenia predmetu zmluvy na základe predloženého súpisu vykonaných prác a pracovného výkazu, pričom maximálny rozsah poskytnutých služieb po celú dobu trvania projektu je spolu **400** hod./projekt v cene 14,90EUR s DPH za hodinu.

3.2 Ak objednávateľ zistí nesprávnosť alebo neúplnosť faktúry, objednávateľ je oprávnený vyzvať poskytovateľa, aby nedostatky odstránil alebo doplnil, a na tento účel je povinný poskytnúť mu potrebnú súčinnosť. Poskytovateľ je povinný opätovne doručiť faktúru s prílohami bez zbytočného odkladu, najneskôr do 10 dní od ich doručenia.

3.3 Faktúra vystavená poskytovateľom musí spĺňať náležitosti daňového dokladu a obsahovať: obchodné meno a sídlo, IČO, DIČ zhotoviteľa, meno, sídlo, IČO, DIČ objednávateľa, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, názov podpornej služby, výšku ceny bez dane, sadzbu dane, fakturovanú sumu celkom vrátane DPH, názov projektu, ITMS kódy, podpis oprávnenej osoby.

3.4 Odplata podľa bodu 3.1 tohto článku je splatná do 60 dní odo dňa doručenia riadne vystavenej faktúry poskytovateľom objednávateľovi, prostredníctvom banky na účet poskytovateľa uvedeného v záhlaví tejto zmluvy, alebo na iný účet, ktorý poskytovateľ na tento účel objednávateľovi vopred písomne oznámi. Faktúry uchádzač doručí v štyroch rovnopisoch.

**Článok IV.**

**Miesto a čas plnenia a plnenie predmetu zmluvy**

4.1 Miesto plnenia zmluvy: sídlo objednávateľa, resp. sídlo poskytovateľa

4.2 Trvanie zákazky: **400** hodín do ukončenia všetkých činnosti spojených s Externým manažmentom. Za ukončenie činnosť externého manažmentu sa považuje podanie záverečnej žiadosti o platbu.

Zmluva nadobúda platnosť podpisom zmluvy oboma stranami a účinnosť po dni zverejnenia Centrálnom registri zmlúv.

**Článok V.**

**Sankcie**

5.1 Objednávateľ je oprávnený uplatniť zmluvnú pokutu vo výške 0,05% z odplaty dohodnutej v článku III tejto zmluvy pre konkrétnu realizovanú činnosť v rámcu externého manažmentu, a to za každý deň omeškania realizácie objednávky spôsobeného poskytovateľom, najviac však 15% z odplaty bez DPH.

5.2 Poskytovateľ môže uplatniť nárok na úrok z omeškania podľa ustanovenia § 369, ods.1 Obchodného zákonníka v prípade omeškania objednávateľa so zaplatením odplaty za poskytovanie poradenských služieb.

**Článok VI.**

**Zánik zmluvy**

6.1 Zmluvný vzťah založený touto zmluvou zaniká uplynutím doby dohodnutej zmluvnými stranami alebo písomnou dohodou zmluvných strán alebo jednostranným odstúpením od zmluvy alebo vyčerpaním finančného limitu uvedeného v čl. III, bod 3.1, najneskôr však dňom uvedeným v čl. IV bod 4.2.

6.2 Odstúpenie od zmluvy musí mať písomnú formu, musí v ňom byť uvedený dôvod odstúpenia a jeho účinky nastávajú dňom jeho doručenia druhej zmluvnej strane.

**Článok VII.**

**Spoločné a záverečné ustanovenia**

7.1 Túto zmluvu možno meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy. Dodatok musí byť uzatvorený tak, že dodatok je kontinuálne číslovaný arabskými číslicami. Zmenu zmluvy je možné urobiť iba v súlade so zákonom č. 343/2015 Z.z. o verejnom obstarávaní v platnom znení.

7.2 Záväzkové vzťahy založené touto zmluvou sa spravujú ustanoveniami Obchodného zákonníka v platnom znení a ďalšími právnymi predpismi Slovenskej republiky.

7.3 Táto zmluva je vyhotovená v štyroch rovnopisoch, z ktorých poskytovateľ po jej podpísaní obdrží jedno vyhotovenie a objednávateľ tri vyhotovenia.

7.4 Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

7.5 Neoddeliteľnou prílohou tejto zmluvy sú jej prílohy:

Príloha 1: Opis predmetu obstarávania

Príloha 2: Špecifikácia predmetu zmluvy

V Pečovskej Novej Vsi dňa: 24.08.2022

Za Objednávateľa: Za Poskytovateľa:

................................................ ...................................................

**­­**

**Príloha č.1**

**OPIS PREDMETU OBSTARÁVANIA:**

Predmetom zákazky je poradenská a konzultačná činnosť v oblasti realizácie postupov pri projektovom riadení v počte **400** hodín do ukončenia všetkých činnosti spojených s Externým manažmentom. Za ukončenie činnosť externého manažmentu sa považuje podanie záverečnej žiadosti o platbu.

**Opis činností/služieb, ktoré sú zahrnuté v procese komplexného externého riadenia projektu:**

* implementáciu projektu po vecnej a finančnej stránke,
* spracovanie monitorovacích správ,
* spracovanie žiadostí o platbu,
* komunikáciu s ostatným projektovým personálom.
* organizáciu otváracej a záverečnej konferencie v podobe infobrífingu pre novinárov a pozvaných hostí v spolupráci s koordinátorom projektu
* vytvorenie minimálne 3 tlačových správ
* vytvorenie minimálne 16 správ pre umiestnenie na projektovej stránke (na začiatku a konci realizácie jednotlivých aktivít
* spracovanie prezentácie o projektových aktivitách pre záverečnú konferenciu

Zmluva medzi verejným obstarávateľom a poskytovateľom finančných prostriedkov je zverejnená na nasledovnom odkaze:

V Pečovskej Novej Vsi dňa: 24.08.2022

Za Objednávateľa: Za Poskytovateľa:

................................................ ...................................................

**Príloha č. 2**

**Predmet zákazky: Všetci spoločne za inklúziu Rómov, lokálny rozvoj a znižovanie chudoby v Pečovskej Novej Vsi - Externý projektový manažér**

**Obchodné a zmluvné podmienky:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Položka** | **MJ** | **Počet jednotiek** | **Jednotková cena v € bez DPH** | **Celková cena v € bez DPH** | **DPH**  **v €** | **Cena v € vrátane DPH** | **Cena v € Neplatca DPH** |
| **Externý manažment** | hod. | **400** | **14,90** | **5 960,00** | **-** | **-** | **5 960,00** |

V Pečovskej Novej Vsi dňa: 24.08.2022

Za Objednávateľa: Za Poskytovateľa:

................................................ ...................................................